Ir-Regolament tal-Kummissjoni (KE) Nru 963/2003
ta’ l-4 ta’ Gunju 2003
li jemenda r-Regolament tal-Kummissjoni (KE) Nru 445/2002 li jistabbilixxi regoli dettaljati sabiex jiġi applikat ir-Regolament tal-Kunsill (KE) Nru 1257/1999 dwar l-appoġġ għall-iżvilupp rurali mill-Fond Agrikolu Ewropew għall-Gwida u l-Garanzija (FAEGG)
IL-KUMMISSJONI TAL-KOMUNITAJIET EWROPEJ,
Wara li kunsidrat it-Trattat li jistabbilixxi l-Komunità Ewropea,
Wara li kunsidrat ir-Regolament tal-Kunsill (KE) Nru 1257/1999 tas-17 ta’ Mejju 1999 dwar l-appoġġ għall-iżvilupp rurali mill-Fond Agrikolu Ewropew għall-Gwida u l-Garanzija (FAEGG) u li jemenda u jħassar ċerti Regolamenti [1], u b’mod partikolari l-Artikoli 34, 45 u 50 tiegħu,
Billi:
(1) Fid-dawl ta’ l-esperjenza miksuba fl-applikazzjoni tar-Regolament tal-Kummissjoni (KE) Nru 445/2002 [2], l-Istati Membri u l-Kummissjoni sabu illi xi wħud mid-dispożizzjonijiet tiegħu għandhom jiġu simplifikati.
(2) Sabiex il-monitoraġġ tal-programmi ta’ l-iżvilupp rurali jsiru aktar flessibbli, ir-Regolament (KE) 445.2002 għandu jiġi simplifikat, b’mod partikolari fejn jirrigwarda l-proċedura sabiex jiġu emendati d-dokumenti tal-programmazzjoni u t-tabella indikattiva tal-finanzjament ġenerali.
(3) Instab illi l-limitu taż-żmien għan-notifika tal-każi ta’ forza maġġuri u li jipprovdi x-xiehda rilevanti jista’ jkun qasir wisq f’ċerti każi. L-Istati Membri għandhom għalhekk jingħataw id-dritt li jtawlu dan il-limitu taż-żmien.
(4) Mill-bidu tal-perjodu taż-żmien tal-programmazzjoni, spiss ġew stabbiliti unitajiet standard għall-ispiża għal ċerti investimenti finanzjati f’parti minnhom mill-ewwel, mit-tieni u mis-sitt inċiżi ta’ l-Artikolu 30(1) u mill-Artikolu 31 tar-Regolament (KE) Nru 1257/1999. Fl-interessi taċ-ċarezza u sabiex tiġi simplifikata l-ġestjoni ta’ dawn il-miżuri, għandha ssir dispożizzjoni mis-sena 2000 ‘il quddiem li tippermetti l-eżenzjoni tal-benefiċjarji mill-ħtieġa li jippreżentaw il-fatturi skond ir-Regolament tal-Kummissjoni (KE) Nru 1685/2000 tat-28 ta’ Gunju 2000 li jistabbilixxi r-regoli dettaljati sabiex jiġi implimentat ir-Regolament (KE) Nru 1260/1999 rigward l-eliġibbiltà tan-nefqa dwar l-operazzjonijiet iffinanzjati f’parti minnhom mill-Fondi Strutturali [3]. Għandhom jiġu stabbiliti wkoll il-kondizzjonijiet li bihom l-Istati Membri jistgħu japplikaw dawn l-ispejjeż standard sabiex tiġi żgurata ġestjoni effiċjenti.
(5) Sabiex tiġi faċilitata l-amministrazzjoni finanzjarja tal-programmi ta’ l-iżvilupp rurali, il-kondizzjonijiet sabiex jemendaw il-miżuri għandhom jiġu rilassati hekk illi l-emendi sostanjali biss għall-finanzjament tal-programmi jkunu bla ħsara għall-proċedura tal-kumitat tal-ġestjoni.
(6) Għandha ssir dispożizzjoni għall-possibbiltà li jinqabeż il-limitu mas-sottomissjoni lill-Kummissjoni ta’ l-emendi għad-dokumenti tal-programmazzjoni meta dawn l-emendi jkunu r-riżultat ta’ diżastru naturali jew okkorrenza oħra eċċezzjonali b’impatt maġġuri fuq il-programmazzjoni ta’ l-Istati Membri.
(7) Il-proċedura għandha tiġi mibdula għal emendi tad-dokumenti tal-programmazzjoni ta’ l-iżvilupp rurali u tad-dokumenti tal-programmazzjoni waħdiena taħt il-Għan 2 fil-każ tal-miżuri ta’ l-iżvilupp rurali finzjanzjat mit-Taqsima Garanziji tal-FAEGG li ma jeħtiġux l-approvazzjoni tal-Kummissjoni. Il-komunikazzjoni ta’ l-emendi lill-Kummissjoni għandha tkun rapida u effiċjenti, kif għandha tkun l-eżami tal-Kummissjoni rigward emendi o]ra.
(8) Sabiex jiġi żgurat monitoraġġ effettiv u regolari, l-Istati Membri għandhom jagħmlu disponibbli lill-Kummissjoni verżjoni elettronika, ikkonsolidata u aġġornata, tad-dokumenti tal-programmazzjoni tagħhom.
(9) It-temma taż-żmien għas-sottomissjoni tar-rapporti ta’ kull sena tal-progress ipprovvdut fl-Artikolu 48(2) tar-Regolament (KE) Nru 1257/1999 għandha tkun id-data pprovduta fil-kuntest ta’ l-assistenza multi-annwali taħt ir-Regolament (KE) Nru 1260/1999 tal-21 ta’ Gunju 1999 li jistabbilixxi d-dispożizzjonijiet ġenerali dwar il-Fondi Strutturali [4], kif emendat bir-Regolament (KE) Nru 1447/2001 [5].
(10) Sabiex tingħata iktar flessibbiltà lill-Istati Membri rigward il-kontribuzzjoni Komunitarja għall-finanzjament tal-valutazzjoni, għandu jiġi abolit il-livell minimu tal-ko-finanzjament tal-valutazzjoni ex post.
(11) Għandu jitqies il-fatt illi l-miżuri ta’ l-investiment spiss jiġu implimentati fuq numru ta’ snin sabiex jiġi żgurat il-kontroll ottimali fuq il-post f’termini kemm ta’ l-g]ażla tal-benefiċjarju u kemm tal-perjodu taż-żmien ta’ l-ispezzjoni u sabiex jiġu evitati l-kontrolli li m’humiex rilevanti.
(12) Il-kostrizzjonijiet tekniċi ta’ l-iskemi tal-għajnuna għall-miżuri tal-forestrija għajr l-afforestazzjoni ta’ l-art agrikola jagħmlu superfluwi s-sanzjonijiet ipprovvduti fl-Artikoli 30 u 31 u l-Artikolu 32(1) tar-Regolament tal-Kummissjoni (KE) Nru 2419/2001 tal-11 ta’ Diċembru 2001 li jistabbilixxi regoli dettaljati sabiex tiġi applikata sistema ta’ amministrazzjoni u ta’ kontroll intergati għal ċerti skemi Komunitarji ta’ għajnuna stabbiliti bir-Regolament (KEE) Nru 3508/92 [6], kif emendat bir-Regolament (KE) Nru 2550/2001 [7].
(13) L-Artikolu 44 tar-Regolament (KE) Nru 2419/2001 li jipprovdi għall-eċċezzjonijiet mill-applikazzjoni tat-tnaqqis fil-għajnuna u l-esklużjonijiet minnha japplika għall-appoġġ konċess fuq il-bażi tal-firxa ta’ l-art jew in-numru ta’ l-annimali. Fl-interessi tal-konsistenza, dawn l-eċċezzjonijiet għandhom jiġu mifruxa fuq miżuri oħra ta’ żvilupp rurali.
(14) It-tagħrif dwar l-effett tal-miżuri ta’ qabel ta’ akkumpanjament skond ir-Regolament tal-Kunsill (KEE) Nru 2708/92 [8], ir-Regolament tal-Kunsill (KEE) Nru 2079/92 [9] u r-Regolament tal-Kunsill (KEE) Nru 2080/92 [10], meta dawn il-miżuri jagħmlu parti mill-programmazzjoni finanzjarja għal mis-sena 2000 sas-sena 2006, għandu jiġi inkluż ir-rapport ta’ kull sena pprovdut fl-Artikolu 48(2) tar-Regolament (KE) Nru 1257/1999. B’żieda ma’ dan, in-nefqa li tinħoloq minn dawn il-miżuri għandha tiġi inkluża fit-tagħrif li l-Istati Membri huma meħtieġa li jfornu sat-30 ta’ Settembru ta’ kull sena kif ipprovvdut fl-Arttikolu 47 tar-Regolament (KE) Nru 445/2002. Meta jitqiesu dawn il-materji, għandhom jitħassru l-ħtiġiet rigward il-monitoraġġ tal-finanzjament ipprovvdut fl-Artikolu 17 tar-Regolament tal-Kummissjoni (KE) Nru 746/96 [11], l-Artikoli 1 u 2 tar-Regolament tal-Kummissjoni (KE) Nru 1404/94 [12] u l-Artikoli 1 u 2 tar-Regolament tal-Kummissjoni (KE) Nru 1054/94 [13].
(15) Jidher illi l-ħtieġa ta’ l-approvazzjoni tal-Kummissjoni sabiex jiġu emendati wħud mill-karatteristiċi ewliena tal-miżuri ta’ l-appoġġ riferiti fl-Anness II mar-Regolament (KE) Nru 445,2002 ingombrat il-ġestjoni tal-programmi. Dan l-Anness għandu għalhekk jiġi emendat hekk illi dawn il-bidliet jistgħu jiġu deċiżi mill-Istati Membri u notifikati lill-Kummissjoni.
(16) Ir-Regolament (KE) Nru 445/2002 għandu għalhekk jiġi emendat kif xieraq.
(17) Il-miżuri provduti f’dan ir-Regolament huma skond l-opinjoni tal-Kumitat ta’ l-Istrutturi Agrikolu u l-Iżvilupp Rurali,
ADOTTAT DAN IR-REGOLAMENT:
Artikolu 1
Ir-Regolament (KE) Nru 445/2002 huwa hawnhekk emendat kif ġej:
1. fl-Artikolu 33(2), tiżdied is-sentenza li ġejja:
"Din it-temma taż-żmien tista’ tiġi mtawla b’20 jum tax-xogħol safejn u sakemm din il-possibbiltà tiġi pprovduta fid-dokument tal-programmazzjoni."
2. fit-Taqsima 1 tal-Kapitolu I1, jiddaħħal l-Artikolu 39a li ġej:
"L-Artikolu 39a
1. L-Istati Membri li japplikaw spejjeż standard ta’ l-unitajiet sabiex jistabbilixxu l-ispiża ta’ ċerti investimenti fil-forestrija skond l-ewwel, it-tieni u s-sitt inċiżi ta’ l-Artikolu 30(1) u taħt l-Artikolu 31 tar-Regolament (KE) Nru 1257/1999 jistgħu jeżentaw lill-benefiċjarji mill-ħtieġa li jippreżentaw il-fatturi bl-irċevuta u d-dokumenti tal-kontabbiltà ta’ valur probatorju ekwivalenti għall-investimenti interessati kif ipprovvdut fil-punt 2 tar-Regola 1 ta’ l-Anness mar-Regolament (KE) Nru 1685/2000.
2. L-ispejjeż riferiti fil-paragrafu 1 jistgħu jiġu applikati sakemm jitwettqu l-kondizzjonijiet li ġejjin:
(a) l-ispejjeż jiġu kalkolati mill-awtoritajiet pubbliċi kompetenti fuq il-bażi tal-kriterji oġġettivi li jippermettu li tiġi stabbilita l-ispiża ta’ l-attivitajiet individwali, filwaqt li jitqiesu l-kondizzjonijiet lokali speċifiċi u jiġi evitat kull kumpens iktar;
(b) l-investimenti finanzjati f’parti minnhom isiru bejn id-data li fiha tiġi sottomessa l-applikazzjoni għall-għajnuna u d-data li fiha jsir il-pagament finali."
3. L-Artikolu 44 huwa emendat kif ġej:
(a) il-paragrafu 2 huwa emendat kif ġej:
(i) il-punti (a) u (b) jiġu mibdula b’dan li ġej:
"b) il-karatteristiċi ewliena tal-miżuri ta’ appoġġ kif riferiti fl-Anness II;
(ċ) l-ammont globali ta’ l-appoġġ Komunitarju u l-ispiża globali eliġibbli jew in-nefqa pubblika globali fissati fid-deċiżjoni li tapprova d-dokument tal-programmazzjoni;
(d) id-distribuzzjoni ta’ l-allokazzjoni finanzjarja magħmulha għall-miżuri li jkunu jinsabu fid-dokumenta tal-programmazzjoni meta taqbeż:
- il-15 % ta’ l-ispiża totali eliġibbli tal-programm interessat għall-perjodu kollu taż-żmien tal-programmazzjoni, jekk il-kontribuzzjoni Komunitarja tkun ibbażata fuq l-ispiża totali eliġibbli,
- il-20 % tan-nefqa totali pubblika eliġibbli tal-programm interessat għall-perjodu kollu taż-żmien tal-programmazzjoni, jekk il-kontribuzzjoni Komunitarja tkun ibbażata fuq in-nefqa pubblika eliġibbli,
ikkalkolati fuq il-bażi tat-tabella finanzjarja annessa mad-Deċiżjoni tal-Kummissjoni li tapprova d-dokument tal-programmazzjoni, kif l-aħħar emendat."
(ii) jitħassru l-punt (e) u t-tieni sub-paragrafu;
(b) il-paragrafu 3 jiġi mibdul b’dan li ġej:
"3. L-emendi riferiti fil-paragrafu 2 għandhom jiġu sottomessi lill-Kummissjoni fi proposta waħdiena għal kull programm għal mhux iktar minn darba f’kull sena kalendarja.
L-ewwel sub-paragrafu ma għandux japplika meta l-emendi jkunu meħtieġa bħala riżultat ta’ diżastru naturali jew okkorrenza oħra eċċezzjonali b’impatt maġġuri fuq il-programmazzjoni ta’ l-Istat Membru."
(ċ) il-paragrafu 4 jiġi mibdul b’dan li ġej:
"4. L-emendi ta’ natura finanzjarja li m’humiex koperti bil-paragrafu 2(d) u l-emendi għar-rata tal-kontribuzzjoni Komunitarja kif riferit fl-ewwel inċiż tal-punt 9(2) ta’ l-Anness II għandhom jiġu komunikati lill-Kummissjoni flimkien mat-tabella finanzjarja emendata skond il-punt 8 ta’ l-Anness II. Għandhom jidħlu fis-seħħ fid-data li fiha jiġu rċevuti mill-Kummissjoni.
L-emendi ta’ natura finanzjarja riferiti fl-ewwel sub-paragrafu meta ttotalizzati fuq sena kalendarja ma’ jistgħux jaqbżu l-limiti l-iktar għolja (is-soqfa) pprovduti fil-paragrafu 2(d).";
(d) fil-paragrafu 5, il-frażi "mill-inqas xahrejn" għandha tiġi mibdula bil-frażi "mill-inqas tliet xhur";
4. Fit-Taqsima 2 tal-Kapitolu II, jiddaħħal l-Artikolu 45a li ġej:
"L-Artikolu 45a
L-Istati Membri jistgħu jagħmlu disponibbli lill-Kummissjoni versjoni konsolidata elettronika tad-dokumenti tal-programmazzjoni tagħhom, aġgornati wara kull emenda. Għandhom jipprovdu lill-Kummissjoni indirizz elettroniku li fih il-versjonijiet ikkonsolidati tad-dokumenti tal-programmazzjoni jkunu jistgħu jiġu konsultati u għandhom jgħarrfuha kull darba li jiġu aġġornati.
Iktar minn hekk, l-Istati Membri għandhom iżommu versjoni elettronika tal-versjonijiet kollha ta’ qabel tad-dokumenti tal-programmazzjoni tagħhom."
5. Fl-Artikolu 51, tiġi mħassra t-tieni sentenza tat-tieni paragrafu;
6. Fl-Artikolu 53(1), il-frażi "it-30 ta’ April ta’ kull sena" għandha tiġi mibdula bi "it-30 ta’ Gunju ta’ kull sena";
7. Fl-Artikolu 61, tiżdied is-sentenza li ġejja mat-tieni paragrafu:
"Għall-miżuri ta’ appoġġ għall-investiment taħt il-Kapitoli 1, VIII u IX tat-Titolu II tar-Regolament (KE) Nru 1257/1999, l-Istati Membri jistgħu jipprovdu illi l-kontrolli ta’ fuq il-post jirrigwardaw biss dawk il-proġetti fil-proċess tat-tlestija."
8. L-Artikolu 62 jiġi mibdul b’dan li ġej:
"L-Artikolu 62
L-Artikoli 30 u 31 u l-Artikolu 32(1) tar-Regolament (KE) Nru 2419/2001 għandhom japplikaw għall-pagamenti skond iż-żona. Dawn id-dispożizzjonijiet ma għandhomx japplikaw għall-appoġġ taħt il-miżuri tal-forestrija għajr għall-afforestazzjoni ta’ l-art agrikola.
L-Artikoli 36, 38 u 40 ta’ dan ir-Regolament għandhom japplikaw għall-appoġġ imsejjes fuq il-bhejjem ta’ rziezet,"
9. Jiddaħħal l-Artikolu 62a li ġej:
"L-Artikolu 62a
1. L-Artikolu 44 tar-Regolament (KE) Nru 2419/2001 għandu japplika għall-appoġġ konċess għall-miżuri kollha ta’ l-iżvilupp rurali.
2. Fl-eventwalità ta’ ħlas mhux mistħoqq, il-benefiċjarju taħt miżura ta’ żvilupp rurali għandu jkun taħt l-obbligu li jħallas lura l-ammont interessat skond l-Artikolu 49 tar-Regolament (KE) Nru 2419/2001."
10. Fl-Artikolu 65, il-paragrafu 2 jiġi mibdul b’dan li ġej:
"2. Ir-Regolamenti u d-Deċiżjonijiet imħassra bir-Regolament (KE) Nru 1750/1999, bl-eċċezzjoni ta’ l-Artikolu 17 tar-Regolament tal-Kummissjoni (KE) Nru 746/96 [14], l-Artikoli 1 u 2 tar-Regolament tal-Kummissjoni (KE) Nru1404/94 [**] ĠU L 154, tal-21.6.1994, p. 8. u l-Artikoli 1 u 2 tar-Regolament tal-Kummissjoni (KE) Nru 1054/94 [***] ĠU L 115, tas-6.5.1994, p. 6., għandhom jissoktaw japplikaw għall-azzjonijiet approvati mill-Kummissjoni qabel l-1 ta’ Jannar 2000 skond ir-Regolamenti riferiti fl-Artikolu 55(1) tar-Regolament (KE) Nru 1257/1999."
11. fl-Artikolu 66, jiddaħħal il-paragrafu li ġej:
"L-Artikolu 39a(1) għandu jibda japplika mill-1 ta’ Jannar 2000."
12. L-Anness IIa huwa emendat skond l-Anness ma’ dan ir-Regolament.
Artikolu 2
Dan ir-Regolament għandu jidħol fis-seħħ fis-seba’ jum wara l-pubblikazzjoni tiegħu fil-Gurnal Uffiċjali ta’ l-Unjoni Ewropea.
Madankollu, il-punt 3(a) u l-punt (12) ta’ l-Artikolu 1 ta’ dan ir-Regolament ma għandhomx japplikaw għall-emendi għad-dokumenti tal-programmazzjoni ta’ l-iżvilupp rurali u l-miżuri ta’ l-iżvilupp rurali finanzjati mit-Taqsima Garanziji tal-FAEGG li jinsabu fid-dokumenti tal-programmazzjoni waħdiena taħt il-Għan 2 li jkunu ġew irċevuti mill-Kummissjoni qabel id-dħul fis-seħħ ta’ dan ir-Regolament u għadhom ma kenux is-suġġett ta’ deċiżjoni tal-Kummissjoni sa din id-data.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, fl-4 ta’ Gunju 2003.